హఫీజ్‌భాయ్ ధాతురే

హఫీజ్‌హుస్సేన్ ధాతురే మహారాష్ట్రకు చెందిన రాజకీయ నాయకుడు. ఆయన మిరాజ్ నియోజకవర్గం నుండి రెండుసార్లు ఎమ్మెల్యేగా ఎన్నికయ్యాడు.
రాజకీయ జీవితం
హఫీజ్‌భాయ్ ధాతురే భారత జాతీయ కాంగ్రెస్ పార్టీ ద్వారా రాజకీయాల్లోకి వచ్చి మున్సిపల్ ఎన్నికలలో పోటీ చేసి ఓడిపోయి అనంతరం 1999 మహారాష్ట్ర శాసనసభ ఎన్నికలలో మిరాజ్ శాసనసభ నియోజకవర్గం నుండి ఐఎన్‌సీ అభ్యర్థిగా పోటీ చేసి తన సమీప ప్రత్యర్థి శివసేన అభ్యర్థి పాటిల్ బజరంగ్ తుకారాంపై 13637 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. ఆయన 2004 మహారాష్ట్ర శాసనసభ ఎన్నికలలో ఐఎన్‌సీ అభ్యర్థిగా పోటీ చేసి తన సమీప ప్రత్యర్థి శివసేన అభ్యర్థి పాటిల్ బజరంగ్ తుకారాంపై 11415 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు.
మరణం
హఫీజ్‌భాయ్‌ ధాతుర్‌ గుండెపోటు రావడంతో మిషన్ ఆసుపత్రిలో చేరగా ఇంటెన్సివ్ కేర్ యూనిట్‌లో చికిత్స పొందుతూ 77 ఏళ్ల వయసులో 2018  ఫిబ్రవరి 14న మరణించాడు. ఆయనకు భార్య, ఒక కుమారుడు, ముగ్గురు కుమార్తెలు ఉన్నారు.
 మూలాలు 

వర్గం:మహారాష్ట్ర వ్యక్తులు
వర్గం:మహారాష్ట్ర రాజకీయ నాయకులు
వర్గం:భారత జాతీయ కాంగ్రెస్ నాయకులు
వర్గం:2018 మరణాలు